ניוז חיפה והקריות » איך לצבוע את הקירות בפינת הקריאה של הילד?
מערכת ניוז חיפה קריות פורסם ב: 14/08/17 , 10:24 מייל לכתב
צבע של BG PAINT. צילום ניר עצמון
צבעים קרים הם צבעים מומלצים לפינות קריאה: כחול, סגול וירוק. צבעים אלה, בעוצמות שונות, משרים על פינת הקריאה אווירה נינוחה ושלווה. חשוב לזכור כי ההתאמה האישית חשובה לא פחות: כלומר, אם הצבע שהכי מרגיע את הילד שלך ויוצר לו תחושה נעימה הוא צהוב, צביעת קיר צהוב בפינת הקריאה תיצור עבורו מרחב קריאה מפנק,
שיאהב לשהות בו. כל צבע שנבחר, חשוב שיתאים לסגנון החדר הכללי ולאווירה שנרצה ליצור. כמו כן, הכרחי גם להתייחס למה שקיים בחדר – ריהוט, טקסטיל, ריצוף, פתחים וכו'. תרגישו חופשי להשתמש בדמיון ובצבעים, שימוש יצירתי רק יפתח את הדמיון בזמן הקריאה ויעצים את החוויה. זרמו עם הילדים בבחירת הצבעים כדי שירגישו שהפינה מבטאת את רחשי ליבם, אך גם הכווינו אותם לבחירה שתהיה נכונה ותיצור פינה נעימה המאפשרת קריאה נינוחה, ולא איזור עמוס שיכול לבלבל את העיניים ולהפריע לקריאה. ביחד תמצאו את שביל הזהב.
סביבת הקריאה היא בעלת השפעה מכרעת על איכות הקריאה ועל יכולת הריכוז בזמן הקריאה. כדי ליצור סביבה אופטימלית לקריאה בספר או במסך מרצד, חשוב להסתכל על מכלול החדר ולעשות את הבחירות העיצוביות בהתאם. פינת קריאה עם ספרים מחייבת תאורה בהירה וחזקה יחסית שתאיר את דפי הספר. השילוב בין התאורה הטבעית
והתאורה המלאכותית הקיימת בחדר לבין צבעי הקיר – חייב להתאים. קירות כהים מעניקים לחדר אווירה אינטימית או אווירה אצילית של חדר עבודה/ קריאה אנגלי עתיק, והם מחייבים תאורה טובה לקריאה. גם בחללים שטופי אור, ניתן לצבוע את הקירות בגוונים חזקים יחסית ולראות היטב את דפי הספר. בשנת 2016 פינת הקריאה היא כבר לא רק לקריאת ספרים. בבתים רבים הקריאה עברה לטאבלט או למסך מרצד אחר. למסכי הקריאה יש תאורה פנימית, ולכן התאורה החזקה בחדר אינה הכרחית, אך עדיין עדיף לא לקרוא בחושך, אלא בסביבה מוארת ברמה מסויימת שלא תזיק לראייה.
לפרטים נוספים בטלפון: 08-6874236 או באתר : http://www.bg-paint.co.il/